smcproject/ml-wiki-sentences huggingface dataset:
ഇദ്ദേഹം ഓടനാട് രാജാവായിരുന്ന ഇരവികേരളവർമ്മന്റെ സദസ്യനാായിരുന്നു എന്നു കരുതുന്നു.
നർത്തകിയായ ചെറുകരക്കുട്ടത്തിയെ കേരളവർമ്മ വിവാഹം ചെയ്യുകയും കുട്ടികൾ ഉണ്ടാകാതിരുന്നതിനാൽ  കണ്ടിയൂർ ക്ഷേത്രത്തിൽ 12 വർഷം ഭജനമിരിയ്ക്കുകയും ഉണ്ണിയാടീ സംഗീതാദികളിൽ വിദുഷിയായ ഒരു സുന്ദരിയായി ഉണ്ണിയാടിയെ കാവ്യത്തിൽ അവതരിപ്പിയ്ക്കുന്നു.
മലയാളത്തിലെ പ്രാചീന മണിപ്രവാള ചമ്പുക്കളിൽ ശ്രദ്ധേയമായ കൃതി.
കായംകുളം രാജാവിന്റെ അധികാര പരിധിയിലായിരുന്ന കണ്ടിയൂരുകാരനായിരുന്ന ദാമോദര ചാക്യാരാൽ വിരചിതമാണെന്ന് കരുതപ്പെടുന്ന ഈ കൃതി മലയാള ഭാഷയുടെയും സാഹിത്യത്തിന്റെയും ചരിത്രത്തിൽ സജീവമായ ശ്രദ്ധയർഹിക്കുന്നതും പഠനാർഹവുമായ ഒന്നാണ്.
ഓടനാടിന്റെ ചരിത്രേതിഹാസമാണ് ദാമോദര ചാക്യാർ സ്വന്തം ശിഷ്യയും കായംകുളം കേരളവർമ്മന്റെ പുത്രിയുമായ ഉണ്ണിയാടിയെ പുരസ്കരിച്ചെഴുതിയ ഉണ്ണിയാടീചരിതം.
അക്കാലത്ത് കണ്ടിയൂരിന് പടിഞ്ഞാറ് നങ്ങ്യാർകുളങ്ങരയിൽ ചാക്യാരും കുടുംബവും താമസിച്ചിരുന്നതായി തെളിവുണ്ട്.
കേരളത്തിലെ പ്രധാന ബുദ്ധമത കേന്ദ്രമായിരുന്നു കടലെടുത്തു പോയ ശ്രീമൂലവാസവിഹാരം.
ഇത്തരം ചമ്പൂ കാവ്യങ്ങൾ കേരള ചരിത്രത്തിലും മലയാള സാഹിത്യത്തിലും ബുദ്ധമതം ചെലുത്തിയ സാംസ്കാരിക സ്വാധീനത്തെ കുറിക്കുന്നു.
മദ്ധ്യകാലത്തെ പുരാണ ബാഹ്യമായ കഥാസാഹിത്യ ചരിത്രം പ്രഘോഷണം ചെയ്യുന്നതാണ് ഈ പ്രാചീന ചമ്പുക്കൾ.
എഴുത്തച്ഛനു മുമ്പ് മലയാളത്തെ സാഹിത്യസമ്പന്നമാക്കിയ ഈ ചരിത്രാഖ്യാനങ്ങളെ ദേശചരിത്രവുമായി ബന്ധപ്പെടുത്തി പഠന വിധേയമാക്കേണ്ടതാണ്.
മലയാളഭാഷയിൽ സാഹിത്യം ഉണ്ടായത് ഏതു കാലത്താണെന്ന് കൃത്യമായി പറയാനാവില്ലെങ്കിലും ആദ്യകാലസഹിത്യം പാട്ട് എന്നും മണിപ്രവാളം എന്നും രണ്ട് പ്രസ്ഥാനങ്ങളായാണ് വികാസം പ്രാപിച്ചത് എന്നത് ഏവരും അംഗീകരിക്കുന്ന വസ്തുതയാണ്.
മണിപ്രവാളകൃതികൾ പൊതുവെ നായികമാരുടെ അപദാനങ്ങളെ വാഴ്ത്തിപ്പാടുന്നു.
സ്ത്രീ സൗന്ദര്യത്തിന്റെ മൂർത്തരൂപങ്ങളായി കവികൾ കണ്ട ഈ നായികമാർ ജന്മമെടുത്ത കേരളവും അവരുടെ വർണ്ണനക്ക് വിഷയമായി.
ഉണ്ണിയച്ചീചരിതവും ഉണ്ണിച്ചിരുതേവീ ചരിതവും ഉണ്ണിയാടീ ചരിതവും ചമ്പുക്കളാണ്.
ഇവ മൂന്നും നായികമാരുടെ പേരിലുണ്ടായ അപദാന കാവ്യങ്ങളാണ് എങ്കിലും നായികമാരുടെ ജന്മദേശങ്ങളെയും അക്കാലത്തെ ജനജീവിതത്തെയും വ്യാപാരശൈലികളേയും പറ്റിയൊക്കെ വിശദമായി പ്രതിപാദിച്ചിട്ടുമുണ്ട്.
ഉണ്ണിയാടീചരിതത്തിൽ മഹോദയപുരവും അവിടുത്തെ രാജാക്കൻമാരും അവരുടെ ഭരണരീതികളും വിസ്തരിച്ചിരിക്കുന്നു.
ഓടനാടിനെ കേന്ദ്രീകരിച്ചാണ് കൃതിയുടെ ഇതിവൃത്തം.
നായികയായ ഉണ്ണിയാടിയുടെ പൂർവ്വജന്മത്തെയും ശാപവൃത്താന്തത്തെയും കൃതിയിൽ വിസ്തരിച്ചിരിക്കുന്നു.
ഉണ്ണിയാടീ ചരിതത്തിന്റെ ഇരുപത്തിരണ്ട് ഓലകളാണ് കണ്ടെടുത്തിട്ടുള്ളത്.
ഇരുപത്തിരണ്ടാമത്തെ ഓലയിലെ ഒന്നാമത്തെ പുറത്തുമാത്രമേ എഴുത്തുള്ളൂ.
അവിടെത്തന്നെ രണ്ട് വരി പൂർത്തിയാക്കി മൂന്നാമത്തെ വരി ആരംഭിക്കുന്നിടത്ത് "നവ" എന്ന് രണ്ടക്ഷരങ്ങൾ എഴുതി (നായികയുടെ ആപാദചൂഡ വർണന തുടങ്ങി മുടിയിൽ തുടങ്ങി മുഖത്തെത്തിയപ്പോഴേക്കും)  കവിക്ക് അവസാനിപ്പിക്കേണ്ടിവന്നു.
ഉണ്ണിയാർച്ച (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Unniyarcha_(Film)
എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോ സംവിധാനം ചെയ്ത മലയാളചലച്ചിത്രമാണ് ഉണ്ണിയാർച്ച .
വടക്കൻപാട്ടിലെ വീരനായികയായ ഉണ്ണിയാർച്ചയുടെ കഥയ്ക്ക് ശാരംഗപാണി ചലച്ചിത്രഭാഷ്യം നല്കി.
1961 ആഗസ്റ്റ് 24നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു.
അഭിനേതാക്കൾ പ്രേംനസീർ സത്യൻ ബഹദൂർ തിക്കുറിശ്ശി കെ.പി.എ.സി. സണ്ണി എസ്.ജെ. ദേവ് കോട്ടയം ചെല്ലപ്പൻ മണവാളൻ ജോസഫ് ജഗതി എൻ.കെ. ആചാരി ഹരി പറവൂർ ഭരതൻ രാഗിണി റീത്ത കാഞ്ചന എൽ. പൊന്നമ്മ അമ്മിണി ബോബൻ കുഞ്ചാക്കോ കുണ്ടറ ഭാസി അണിയറ പ്രവർത്തകർ നിർമ്മാണം കുഞ്ചാക്കോ സംവിധാനം കുഞ്ചാക്കോ തിരക്കഥ ശാരംഗപാണി സംഭാഷണം ശാരംഗപാണി ഗാനരചന ശാരംഗപാണി പി. ഭാസ്കരൻ സംഗീതസംവിധാനം കെ. രാഘവൻ ഛായാഗ്രഹണം ടി.എൻ. കൃഷ്ണൻകുട്ടി നായർ ചിത്രസംയോജനം എസ്. വില്യംസ് കലാസംവിധാനം ജെ.ജെ. മിറാൻഡ ഗായകർ എ.എം. രാജ കെ. രാഘവൻ മെഹബൂബ് പി. ലീല പി. സുശീല പി.ബി. ശ്രീനിവാസ് എസ്. ജാനകി ഗാനങ്ങൾ
ശാരംഗപാണിയും പി. ഭാസ്കരനും രചിച്ച് കെ. രാഘവൻ ഈണം പകർന്ന 23 ഗാനങ്ങളാണ് ഈ ചിത്രത്തിൽ ഉൾപ്പെടുത്തിയിരുന്നത്.
വിവാദങ്ങൾ - വിശദീകരണങ്ങൾ 1983ൽ ഇറങ്ങിയ ഉണ്ണിയാർച്ചയുടെ വീഡിയോ സീഡിയിൽ യേശുദാസും ജയചന്ദ്രനും ചേർന്ന് പാടിയ "പാടാം പാടാം ആരോമൽ ചേകവർ പണ്ടങ്കം വെട്ടിയ കഥകൾ" എന്ന ഗാനമുണ്ട്.
(രചന: വയലാർ , സംഗീതം: ദേവരാജൻ .) എന്നാൽ ചിത്രത്തിന്റെ ടൈറ്റിലിൽ ഇവരുടെ ആരുടേയും പേരില്ല.
ഇതേ ഗാനം, 10 വർഷങ്ങൾക്ക് ശേഷം 1972ൽ പുറത്തിറങ്ങിയ ആരോമലുണ്ണി എന്ന ചിത്രത്തിലുമുണ്ട്.
യേശുദാസ് 1962ലും പി. ജയചന്ദ്രൻ 1966ലുമാണ് ചലച്ചിത്രരംഗത്തെത്തിയത്.
എന്നാൽ ഉണ്ണിയാർച്ച 1961ൽ തിയറ്ററുകളിലെത്തിയ ചിത്രമാണ്.
ഉണ്ണിയാർച്ച എന്ന ചിത്രത്തിന് വേണ്ടി ഒരുക്കിയ "ഉടവാളേ പടവാളേ", പോരിങ്കൽ ജയമല്ലോ എന്നീ ഗാനങ്ങൾ 1983ൽ ഇറങ്ങിയ ഉണ്ണിയാർച്ച വീഡിയോ സീഡിയിൽ കാണുന്നില്ല.
ഉണ്ണിയാർച്ചയുടെ ഛായാഗ്രാഹകനായ ടി.എൻ. കൃഷ്ണൻകുട്ടി നായർ ഇതേക്കുറിച്ച് വിശദീകരിച്ചിട്ടുണ്ട്.
അക്കാലങ്ങളിൽ ചലച്ചിത്രങ്ങളുടെ നെഗറ്റീവ് തയ്യാറാക്കുമ്പോൾ ചിത്രങ്ങൾക്കും ശബ്ദത്തിനും വ്യത്യസ്ത നെഗറ്റീവ് ആണ് ഉണ്ടാവുക.
അക്കാലത്ത് ഇന്നത്തെ പോലെ ഫിലിം സൂക്ഷിക്കാനുള്ള സൌകര്യങ്ങൾ ഇല്ലാതിരുന്നതിനാൽ ഓഡിയോ നെഗറ്റീവിൽ നിന്നും വീഡിയോ നെഗറ്റീവിൽ നിന്നും ചില ഭാഗങ്ങൾ നഷ്ടപ്പെട്ടു പോയിട്ടുണ്ടാകാം.
വീഡിയോ സീഡിയിലുള്ളതു ചിലമാറ്റങ്ങൾ വരുത്തി 1983ൽ സെൻസർ ചെയ്ത പതിപ്പാണ്.
കെ. രാഘവന്റെ സംഗീതത്തിൽ പി.ബി. ശ്രീനിവാസൻ പാടിയ ഗാനത്തിന്റെ ഓഡിയോ നെഗറ്റീവ് നഷ്ടപ്പെട്ടു പോയിട്ടുണ്ടാകാം.
ചിത്രത്തിന്റെ തുടർച്ച നിലനിർത്താൻ 1972ലിറങ്ങിയ ആരോമലുണ്ണിയിലെ ഗാനം സീഡിയിൽ ഉൾപ്പെടുത്തിയതാകാം.
ചിത്രത്തിന്റെ (ഉണ്ണിയാർച്ച) അവസാനഭാഗത്ത് ആരോമലുണ്ണിയും കണ്ണപ്പനുണ്ണിയും ചന്തുവുമായി അങ്കം വെട്ടുന്ന വീഡിയോയും നഷ്ടപ്പെട്ടിട്ടുണ്ട്.
എന്നാൽ ചന്തുവിന്റെ തല വെട്ടുന്ന ഭാഗമുള്ള വീഡിയോ ലഭ്യമായതിനാൽ അവിടെ ആരോമലുണ്ണിയിലെ പാട്ടിന്റെ അവസാന വരികൾ ചേർത്തു സീഡിയിൽ ഉൾപ്പെടുത്തിയിരിക്കുന്നു.
ഉണർവിന്റെ ലഹരിയിലേക്ക് ഇംഗ്ലീഷ് വിലാസം https://ml.wikipedia.org/wiki/Unarvinte_lahariyileku
2014 ലെ കേരള സാഹിത്യ അക്കാദമി പുരസ്കാരം  നേടിയ മലയാള സാഹിത്യവിമർശന ഗ്രന്ഥമാണ് ഉണർവിന്റെ ലഹരിയിലേക്ക് .
എം. ഗംഗാധരനാണ് ഇതിന്റെ രചയിതാവ്.
ഉണ്ണിയച്ചീചരിതം
ഉണ്ണിയാടീചരിതം ഇംഗ്ലീഷ് വിലാസം https://ml.wikipedia.org/wiki/Unniyadee_charitham
ഉണ്മ ലിറ്റിൽ മാഗസിൻ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കഴിഞ്ഞ 26 വർഷമായി ആലപ്പുഴ ജില്ലയിലെ നൂറനാട്ട് നിന്ന് പ്രസിദ്ധീകരിക്കുന്ന ലിറ്റിൽ മാഗസിനാണു ഉണ്മ .
നൂറനാട് മോഹനാണു പത്രാധിപർ .
1986 ജനുവരിയിൽ ഇൻലന്റ് മാസിക യായി പ്രസിദ്ധീകരണം തുടങ്ങി.
അഞ്ചു വർഷങ്ങൾക്ക് ശേഷം ലിറ്റിൽ മാഗസിനായി.
ഇപ്പോൾ 321 ലക്കങ്ങൾ ഇറക്കി 27ആം വയസ്സിലേക്ക് കടക്കുന്ന ഉണ്മ,മലപ്പുറത്ത് നിന്ന് പ്രസിദ്ധീകരിക്കുന്ന ഇന്ന് മാസികയെപ്പോലെ ആയുസുറ്റ കുഞ്ഞുമാസികയാണ്.
കമല സുരയ്യയുടെ കഥകളും ഇംഗ്ലീഷിലും മലയാളത്തിലുമുള്ള കവിതകളുമടക്കം 35-ഓളം രചനകൾ ഉണ്മ മാഗസിനിൽ പ്രസിദ്ധീകരിച്ചിട്ടുണ്ട്.
ഈ മാഗസിന്റെ വാർഷികാഘോഷത്തിൽ പങ്കെടുക്കാൻ കമല സുരയ്യ നൂറനാടും വന്നിരുന്നു .
ലിറ്റിൽ മാഗസിനുകളുടെ പ്രചാരണാർത്ഥം പ്രദർശനങ്ങൾ പോലുള്ള പരിപാടികളും ഉണ്മ മാഗസിൻ നടത്തിയിട്ടുണ്ട് അവലംബം
ഉദയംപേരൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Udayamperoor_Gramapanchayat
എറണാകുളം ജില്ലയിലെ കണയന്നൂർ താലൂക്കിൽ മുളന്തുരുത്തി ബ്ളോക്കിൽ മണകുന്നം വില്ലേജ് പരിധിയിൽ വരുന്ന ഗ്രാമപഞ്ചായത്താണ്  24.85 ചതുരശ്ര കിലോമീറ്റർ വിസ്തീർണ്ണമുള്ള ഉദയംപേരൂർ ഗ്രാമപഞ്ചായത്ത്.
അതിരുകൾ തെക്ക്‌ - ആമ്പല്ലൂർ പഞ്ചായത്തും, കോട്ടയം ജില്ലയിലെ ചെമ്പ് പഞ്ചായത്തും, ആലപ്പുഴ ജില്ലയിലെ പെരുമ്പളം പഞ്ചായത്തും വടക്ക് - തൃപ്പൂണിത്തുറ മുനിസിപ്പാലിറ്റിയും, ചോറ്റാനിക്കര പഞ്ചായത്തും കിഴക്ക് - ചോറ്റാനിക്കര, മുളന്തുരുത്തി, ആമ്പല്ലൂർ പഞ്ചായത്തുകൾ പടിഞ്ഞാറ് - കുമ്പളം പഞ്ചായത്തും, ആലപ്പുഴ ജില്ലയിലെ പെരുമ്പളം പഞ്ചായത്തും വാർഡുകൾ മാളേക്കാട് പെരുംതൃക്കോവിൽ ഉദയംപേരൂർ കണ്ടനാട് വലിയകുളം ഈസ്റ്റ് നടക്കാവ് കൊച്ചുപളളി പൂത്തോട്ട പുത്തൻകാവ് പുന്നയ്ക്കാവെളി തെക്കൻ പറവൂർ മാർക്കറ്റ് തട്ടാംപറമ്പ് പുതുകുളങ്ങര മുതിരപറമ്പ് കുറുപ്പശ്ശേരി ആമേട കണ്ണേംപിള്ളി ഉദയംപേരൂർ മാർക്കറ്റ് മാങ്കായികവല വെസ്റ്റ് തേരേയ്ക്കൽ സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് മുളന്തുരുത്തി വിസ്തീര്ണ്ണം 24.76 ചതുരശ്ര കിലോമീറ്റർ ജനസംഖ്യ 28,545 പുരുഷന്മാർ 14,159 സ്ത്രീകൾ 14,386 ജനസാന്ദ്രത 1148 സ്ത്രീ : പുരുഷ അനുപാതം 1016 സാക്ഷരത 92.61% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/udayamperoorpanchayat Archived 2010-09-24 at the Wayback Machine .
ഉദയ വിക്രമസിംഗെ ഇംഗ്ലീഷ് വിലാസം https://ml.wikipedia.org/wiki/Udaya_Wickramasinghe
ഒരു ശ്രീലങ്കൻ ക്രിക്കറ്റ് അമ്പയറായിരുന്നു ഉദയ വിക്രമസിംഗെ എന്ന വിക്രമ അരാച്ചിഗെ ഉദയ വിക്രമസിംഗെ (12 ഓഗസ്റ്റ് 1939 - 12 ഏപ്രിൽ 2010).
ശ്രീലങ്കയിലെ മാതുഗാമയിലാണ് വിക്രമസിംഗെ ജനിച്ചത്.
സെന്റ് പീറ്റേഴ്സ് കോളേജിലും ധർമ്മപാല കോളേജിലും വിദ്യാഭ്യാസം നേടിയ അദ്ദേഹം ശ്രീലങ്കയിലെ ഇമിഗ്രേഷൻ വിഭാഗത്തിൽ ഇമിഗ്രേഷൻ ഓഫീസറായി ജോലി നോക്കി.
1969-ൽ ശ്രീലങ്കൻ ആഭ്യന്തര ക്രിക്കറ്റിൽ അദ്ദേഹത്തിന്റെ ക്രിക്കറ്റ് അമ്പയറിംഗ് ജീവിതം ആരംഭിച്ചു.
1987 മുതൽ 1998 വരെ അന്താരാഷ്ട്ര ക്രിക്കറ്റിൽ അമ്പയറായി സേവനമനുഷ്ഠിച്ചു.
1988-ൽ ഇംഗ്ലണ്ടിലെ അസോസിയേഷൻ ഓഫ് ക്രിക്കറ്റ് അമ്പയർമാരുടെയും സ്കോറർമാരുടെയും ഔദ്യോഗിക ഇൻസ്ട്രക്ടറായി യോഗ്യത നേടി, ഈ നേട്ടം കൈവരിയ്ക്കുന്ന ആദ്യ വിദേശ അമ്പയറായിരുന്നു ഉദയ.
ഇംഗ്ലീഷ് അമ്പയറായ ഡേവിഡ് ഷെപ്പേർഡിനൊപ്പമാണ് അദ്ദേഹം മൂന്ന് ടെസ്റ്റ് മത്സരങ്ങളും പത്ത് ഏകദിന മത്സരങ്ങളും നിയന്ത്രിച്ചത്.
ശ്രീലങ്കയിൽ നിന്നുള്ള അക്കാലത്തെ വളരെ പ്രശ്സ്തനായ ഒരു അമ്പയറായിരുന്നെങ്കിലും, ശ്രീലങ്കയിൽ അധികം ടെസ്റ്റ് മത്സരങ്ങൾ സംഘടിപ്പിക്കാൻ സാധിക്കാത്തതിനാൻ കൂടുതൽ മത്സരങ്ങൾ നിയന്ത്രിക്കാൻ അദ്ദേഹത്തിന് സാധിച്ചില്ല .
അമ്പയറിംഗ്
മൂന്ന് ടെസ്റ്റുകളിൽ മാതമാണ് ഉദയയ്ക്ക് അമ്പയറായി മത്സരം നിയന്ത്രിക്കാൻ അവസരം ലഭിച്ചത്, ശ്രീലങ്കയിൽ കളിച്ച ഈ മത്സരങ്ങളെല്ലാം തന്നെ സമനിലയിലാണ് കലാശിച്ചത്.
1987 ഏപ്രിലിൽ കൊളംബോ ക്രിക്കറ്റ് ക്ലബ് ഗ്രൗണ്ടിൽ വെച്ച് ശ്രീലങ്കയും ന്യൂസിലൻഡും തമ്മിലുള്ള ആദ്യ ടെസ്റ്റിൽ ടെസ്റ്റ് അമ്പയറായി അരങ്ങേറ്റം കുറിച്ചു ; 1992 ഓഗസ്റ്റിൽ കൊളംബോയിലെ ഖെട്ടാരാമ ക്രിക്കറ്റ് സ്റ്റേഡിയത്തിൽ ശ്രീലങ്കയും ഓസ്ട്രേലിയയും തമ്മിലുള്ള രണ്ടാം ടെസ്റ്റ് മത്സരവും അമ്പയർ ചെയ്തു ; 1997 ഏപ്രിലിൽ കൊളംബോയിലെ ആർ. പ്രേമദാസ സ്റ്റേഡിയത്തിൽ ശ്രീലങ്കയും പാകിസ്ഥാനും തമ്മിലുള്ള ആദ്യ ടെസ്റ്റ് മത്സരമാണ് ഉദയയുടെ ടെസ്റ്റ് അമ്പയറിങ്ങിലെ അവസാന മത്സരം.
1991 ഒക്ടൊബർ 18ന് ഷാർജയിൽ നടന്ന ഇന്ത്യയും പാകിസ്താനും തമ്മിലുള്ള മത്സരമാണ് അദ്ദേഹം നിയന്ത്രിച്ച ആദ്യത്തെ അന്താരാഷ്ട്ര ഏകദിന മത്സരം.
1998 ജനുവരി 24 ന് കൊളംബോ പ്രേമദാസാ സ്റ്റേഡിയത്തിൽ ശ്രീലങ്കയും സിംബാബ്‌വേയും തമ്മിൽ നടന്ന മത്സരമാണ് അദ്ദേഹം നിയന്ത്രിച്ച അവസാന അന്താരാഷ്ട്ര ഏകദിന മത്സരം.
1991നും 1998നും ഇടയിൽ 13 ഏകദിന അന്താരാഷ്ട്ര മത്സരങ്ങളിലും അദ്ദേഹം കളി നിയന്ത്രിച്ചു ചെയ്തു.
വിൽസ് ട്രോഫിയുടെ ഭാഗമായി 1991 ഒക്ടോബറിൽ ഷാർജയിൽ നടന്ന അഞ്ച് ഏകദിന മത്സരങ്ങൾക്ക് പുറമെ, ശ്രീലങ്കയിൽ കളിച്ച എട്ട് മത്സരങ്ങളും അദ്ദേഹം അമ്പയർ ചെയ്തു.
1991 ഒക്ടോബർ 25ന് ഷാർജയിൽ ഇന്ത്യയും പാകിസ്താനും തമ്മിലുള്ള വിൽസ് ട്രോഫി ഫൈനലിൽ അദ്ദേഹം ഇന്ത്യൻ ബാറ്റ്സ്മാൻമാർക്കെതിരായി ( രവി ശാസ്ത്രി , മുഹമ്മദ് അസ്ഹറുദ്ദീൻ , സച്ചിൻ ടെണ്ടുൽക്കർ ) തുടർച്ചയായി മൂന്നു എൽബിഡബ്ല്യൂ അപ്പീലുകൾ അനുവദിച്ചു കൊടുത്തു, ആത്യന്തികമായി പാകിസ്താൻ ബൗളർ അക്വിബ് ജാവേദ് ഏകദിന ക്രിക്കറ്റിലെ ഏഴാം ഹാട്രിക്കിനും, 7–37 എന്ന ഒരിന്നിംഗ്സിലെ മികച്ച ബൗളിംഗ് പ്രകടനമെന്ന ലോക റെക്കോർഡിന് ഉടമയുമായി, ഈ റെക്കോർഡ് ഒൻപത് വർഷത്തിനുശേഷമാണ് തിരുത്തപ്പെട്ടത് .
2010 ഏപ്രിൽ 12ന് പെട്ടെന്നുള്ള അസുഖത്തേ തുടർന്ന് കൊളംബോയിൽ വച്ച് എഴുപതാം വയസ്സിൽ അദ്ദേഹം അന്തരിച്ചു.
വിക്രമസിംഗയുടെ ദീർഘകാല സഹപ്രവർത്തകനും മറ്റൊരു മുൻനിര ശ്രീലങ്കൻ അമ്പയറുമായ കെ.ടി. ഫ്രാൻസിസ് വിക്രമസിംഗയെ പറ്റി പറഞ്ഞത്, വിക്കി ഒരു ടോപ് ക്ലാസ് അമ്പയറും ആദ്യ വർഷങ്ങളിൽ ഒരു ടെസ്റ്റ് രാജ്യമെന്ന നിലയിൽ ശ്രീലങ്കയുടെ  ഒരു മുൻനിര അമ്പയറുമായിരുന്നു.
അദ്ദേഹത്തെ വളരെയധികം മിസ് ചെയ്യും.
അവലംബം പുറത്തേക്കുള്ള കണ്ണികൾ Cricinfo- ലെ പ്രൊഫൈൽ അമ്പയർ ഉദയ വിക്രമസിംഗെ 2010 ഏപ്രിൽ 15 ന് 70 വയസിൽ അന്തരിച്ചു  ക്രിക്കിൻഫോയിൽ
ഉദയ മാർത്താണ്ഡ വർമ്മ തിരുവിതാംകൂർ ഭരണകൂടം കേരളചരിത്രത്തിന്റെ ഭാഗം തിരുവിതാംകൂർ രാജാക്കന്മാർ വീരമാർത്താണ്ഡവർമ്മ 731- അജ്ഞാത നാമ -802 ഉദയ മാർത്താണ്ഡ വർമ്മ 802-830 വീരരാമമാർത്താണ്ഡവർമ്മ 1335-1375 ഇരവിവർമ്മ 1375-1382 കേരള വർമ്മ 1382-1382 ചേര ഉദയ മാർത്താണ്ഡ വർമ്മ 1382-1444 വേണാട് മൂത്തരാജ 1444-1458 വീരമാർത്താണ്ഡവർമ്മ രണ്ട് 1458-1471 ആദിത്യ വർമ്മ 1471-1478 ഇരവി വർമ്മ 1478-1503 ശ്രീ മാർത്താണ്ഡവർമ്മ 1503-1504 ശ്രീ വീര ഇരവിവർമ്മ 1504-1528 മാർത്താണ്ഡവർമ്മ ഒന്ന് 1528-1537 ഉദയ മാർത്താണ്ഡ വർമ്മ രണ്ട് 1537-1560 കേരള വർമ്മ 1560-1563 ആദിത്യ വർമ്മ 1563-1567 ഉദയ മാർത്താണ്ഡ വർമ്മ മൂന്ന് 1567-1594 ശ്രീ വീര ഇരവി വർമ്മ കുലശേഖര പെരുമാൾ 1594-1604 ശ്രീ വീര വർമ്മ 1604-1606 ഇരവി വർമ്മ 1606-1619 ഉണ്ണി കേരള വർമ്മ 1619-1625 ഇരവി വർമ്മ 1625-1631 ഉണ്ണി കേരള വർമ്മ 1631-1661 ആദിത്യ വർമ്മ 1661-1677 ഉമയമ്മ റാണി ‡ 1677-1684 രവി വർമ്മ 1684-1718 ഉണ്ണി കേരള വർമ്മ 1719-1724 രാമ വർമ്മ 1724-1729 അനിഴം തിരുനാൾ 1729-1758 കാർത്തിക തിരുനാൾ 1758-1798 അവിട്ടം തിരുനാൾ 1798-1810 ഗൌരി ലക്ഷ്മി ബായി 1810-1815 ഗൌരി പാർവ്വതി ബായി ‡ 1815-1829 സ്വാതി തിരുനാൾ 1829-1846 ഉത്രം തിരുനാൾ 1846-1860 ആയില്യം തിരുനാൾ 1860-1880 വിശാഖം തിരുനാൾ 1880-1885 ശ്രീമൂലം തിരുനാൾ 1885-1924 സേതു ലക്ഷ്മി ബായി ‡ 1924-1931 ശ്രീചിത്തിര തിരുനാൾ 1931-1991 (1971-1991 റ്റൈറ്റുലാർ)
വീരമാർത്താണ്ഡവർമ്മക്കു ശേഷം അദ്ദേഹത്തിന്റെ അനന്തരവൻ (പേരജ്ഞാതം) അഞ്ജാതനാമ ഭരിച്ചു.
ക്രിസ്തുവർഷം 802-ൽ ഉദയമാർത്താണ്ഡവർമ്മ ഭരണമേറ്റെടുത്തു.
വിദ്യാസമ്പന്നനും സംസ്കൃതചിത്തനുമായിരുന്നു.
നാടിനു ഉത്ഘർഷമുണ്ടായ കാലമായി കണക്കാക്കപ്പെടുന്നു.
ഇക്കാലത്ത് തിരുവിതാംകൂർ രാജകുടുംബം അഞ്ചു താവഴികളായി ( വേണാട് , തിരുവിതാംകോട് (ശ്രീവാഴുംകോട്), തൃപ്പാപ്പൂർ (ശ്രീപാത), ചേരവായി (ശ്രിവായ), ദേശിങ്ങനാട് (ജയതുംഗനാട്)} എന്നീ സ്വരൂപങ്ങളായി വസിച്ചിരുന്നു.
പിന്നീട് തിരുവിതാംകൂർ എന്നു മാത്രം അറിയാൻ തുടങ്ങി.
പുതിയ കൊല്ലവർഷം ഇദ്ദേഹമാണ് ആരംഭിച്ചത്.
825 ആഗസ്ത് 15 നു ചിങ്ങം ഒന്നിന് ആരംഭിക്കുന്ന തരത്തിലായിരുന്നു അത്.
വളരെയധികം ജ്യോതിശാസ്ത്രജ്ഞന്മാരുടെ സഹായത്തോടെ സൂര്യഗതിയും ജ്യോതി ചക്രസംവിധാനവും നിഷ്കൃഷ്ടമായി ഗണനം  നടത്തിയായിരുന്നു അത്.
അഞ്ചു ദിവസങ്ങൾക്കുശേഷം(കൊല്ലവർഷം 1 ചിങ്ങം 5) അഞ്ചു സ്വരൂപങ്ങളിലെ രാജാക്കന്മാരും പത്മനാഭസ്വാമി ക്ഷേത്ര പുരോഹിതനും മറ്റു മാടമ്പികളും ഒത്തുചേർന്ന് ക്ഷേത്രത്തിലെ വിശേഷങ്ങളുടെ ഒരു കലണ്ടർ രൂപപ്പെടുത്തി.
ഈ തീരുമാനമനുസരിച്ചാണ് ഇന്നും ക്ഷേത്ര പടിത്തരങ്ങൾ നടത്തുന്നത്.
830 വരെ  (കൊല്ല വർഷം 5 വരെ) ഇദ്ദേഹം ഭരിച്ചതായി കാണുന്നു.
ഭരണ സംവിധാനത്തെ കുറിച്ചൊ അനന്തരാവകാശികളെക്കുറിച്ചോ കൂടുതൽ അറിവില്ല.
page 72 ↑ Travancore Almanac Directory 1919 Published by the Government of Travancore 1918 ↑
ഉദയം കിഴക്കു തന്നെ
മേനോന്റെ സംവിധാനത്തിൽ വി‌.
കൊച്ചനിയൻ‌ നിർമ്മിച്ച് 1978-ൽ പുറത്തിറങ്ങിയ ഒരു മലയാളചലച്ചിത്രമാണ് ഉദയം കിഴക്കു തന്നെ .
കവിയൂർ പൊന്നമ്മ , പട്ടം സദൻ , സുകുമാരൻ , ബാലൻ കെ. നായർ എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നു.
ശ്രീകുമാരൻ തമ്പിയുടെ വരികൾക്ക് കെ.ജെ. യേശുദാസ് സംഗീതം നൽകിയിരിക്കുന്നു.
തിക്കോടിയന്റെതാണ് ചിത്രത്തിന്റെ കഥ, തിരക്കഥ എന്നിവ.
താരം വേഷം 1 സുകുമാരൻ 2 ബാലൻ കെ നായർ 3 സുജാത 4 സുമിത്ര 5 ജനാർദ്ദനൻ 6 കവിയൂർ പൊന്നമ്മ 7 കുഞ്ഞാണ്ടി 8 ജനാർദ്ദനൻ 9 രവി മേനോൻ 10 പട്ടം സദൻ 11 ഭാസ്കരക്കുറുപ്പ് 12 എസ്.പി. പിള്ള 13 ഉമേഷ് 14 ശാന്താദേവി 16 സരസ്വതി 17 പള്ളത്ത് അഹമ്മദ് കോയ 18 മെറ്റിൽഡാ ഗാനങ്ങൾ ഗാനരചന: ശ്രീകുമാരൻ തമ്പി സംഗീതം: കെ.ജെ. യേശുദാസ് നമ്പർ.
ഗാനം ആലാപനം രാഗം 1 "മദമിളകിതുള്ളും"" കെ.ജെ. യേശുദാസ് 2 "ഓ മൈ സ്വീറ്റീ" കെ.ജെ. യേശുദാസ് 3 "താരാപഥങ്ങളേ"" കെ.ജെ. യേശുദാസ് 4 "താരാപഥങ്ങളേ" പി സുശീല 5 "തെണ്ടി തെണ്ടി തേങ്ങിയലയും" കെ.ജെ. യേശുദാസ് അവലംബം പുറത്തേക്കുള്ള കണ്ണികൾ Udayam Kizhakkuthanne ഇന്റർനെറ്റ് മൂവി ഡാറ്റാബേസിൽ
ഉദയംപേരൂർ ഇംഗ്ലീഷ് വിലാസം https://ml.wikipedia.org/wiki/Udayamperoor
തെക്ക് വശം പൂത്തോട്ട പാലം
വടക്ക് വശം പെരുംതൃക്കോവിൽ ശ്രീ മഹാദേവക്ഷേത്രം
കിഴക്കുവശം കോണോത്തുപുഴയും പടിഞ്ഞാറ് വശം വേമ്പനാട് കായലും
9°54′50″N 76°21′48″E ﻿ / ﻿ 9.91389°N 76.36333°E ﻿ / 9.91389; 76.36333 എറണാകുളം ജില്ലയിലെ തൃപ്പൂണിത്തുറയിൽ നിന്ന് 5 കി.
മി  തെക്കുള്ള  ഒരു ഗ്രാമമാണ് ഉദയംപേരൂർ .
ഇംഗ്ലീഷ്:Udayamperoor (Diamper) എറണാകുളം - കോട്ടയം റോഡ്‌ (പുതിയകാവ് മുതൽ പൂത്തോട്ട വരെ) ഇതിലെയാണ്‌ കടന്നു പോകുന്നത്‌.
ഉദയം‌പേരൂർ സൂനഹദോസ് കേരളത്തിലെ ക്രിസ്ത്യാനികളുടെ ചരിത്രത്തിലെ വളരെ പ്രാധാന്യമുള്ള സംഭവമായിരുന്നു.
ഒന്നാം ചേരസാമ്രാജ്യത്തിലെ പ്രശസ്തചക്രവർത്തിയായിരുന്ന ഉതിയൻ (ഉദയൻ) ചേരലാതന്റെ പേരിൽ നിന്നായിരിക്കണം സ്ഥലനാമമുത്ഭവിച്ചതെന്ന് കരുതുന്നു.
ടോളമിയുടെ ഗ്രന്ഥങ്ങളിൽ പരാമർശിക്കുന്ന ഉദംപെറോറ (Udamperora) ഉദയം‍പേരൂർ ആണെന്ന് അനുമാനിക്കപ്പെടുന്നു.
തിരുവിതാംകൂർ - കൊച്ചി അതിർത്തി പ്രദേശമായിരുന്നു ഇവിടം.
18-ആം നൂറ്റാണ്ടിൽ കൊച്ചിയുമായി ഉണ്ടായ യുദ്ധത്തിൽ തിരുവിതാംകൂർ യുവരാജാവായിരുന്ന രാമവർമ്മ (ധർമ്മ രാജാ) ഉദയം‍പേരൂരിൽ താവളമടിക്കുകയുണ്ടായി.
1599-ലെ വിഖ്യാതമായ ഉദയംപേരൂർ സുന്നഹദോസ് ഇവിടെയാണ്‌ നടന്നത്.
അതിൽ കേരളക്രൈസ്തവരെ റോമിലെ പാപ്പായുടെ കീഴിൽ കൊണ്ടുവരാനുള്ള ശ്രമങ്ങൾ നടന്നുവെങ്കിലും ഭൂരിപക്ഷം വന്ന സുറിയാനി ക്രിസ്ത്യാനികളുടെ എതിർപ്പ് പിടിച്ചുപറ്റി.
ഉദയം‌പേരൂർ ഭരിച്ചിരുന്ന വില്ലാർ‌വട്ടം രാജവംശത്തിലെ അവസാനത്തെ രാജാവ് ക്രിസ്തുമതം സ്വീകരിച്ചു എന്നാണ്‌ വിശ്വാസം.
സർക്കാർ ആഫീസുകൾ വില്ലേജ് ആഫീസ് മൃഗാശുപത്രി പ്രാഥമിക ആരോഗ്യ കേന്ദ്രം.
ഗവൺമെന്റ് സ്കൂൾ പോലീസ് സ്റ്റേഷൻ ആരാധനാലയങ്ങൾ
നിരവധി ആരാധനാലയങ്ങൾ ഇവിടെയുണ്ട്.
അവയിൽ ഏറ്റവും ചരിത്രപ്രാധാന്യമുള്ളത് സുന്നഹദോസ് പള്ളിയാണ്.
ഇവിടെയുള്ള ശിവക്ഷേത്രം (പെരുംത്രിക്കോവിൽ ശിവക്ഷേത്രം) വളരെ പ്രശസ്തമാണ്.
പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത്.
ക്ഷേത്ര വളപ്പിൽ നിരവധി ശിലാലിഖിതങ്ങൾ കണ്ടെത്തിയിട്ടുണ്ട്.
ഇവയിൽ ഒരെണ്ണം ചേരചക്രവർത്തിയായിരുന്ന കോതരവിവർമ്മയുടെ വിളമ്പരമാണ്.
ആമേട ക്ഷേത്രം, നടക്കാവ് ഭഗവതി ക്ഷേത്രം, കടവിൽത്രിക്കോവിൽ ശ്രീക്രിഷ്ണ സ്വാമി ക്ഷേത്രം, സെന്റ്റ് സെബാസ്റ്റ്യൻ പള്ളി പെരുംതൃക്കോവിൽ മഹാദേവ ക്ഷേത്രം മാങ്കാവിൽ ഭഗവതി ക്ഷേത്രം ശ്രീനാരായണ വല്ലഭ ക്ഷേത്രം,പൂത്തോട്ട മുച്ചൂർക്കാവ് ഭഗവതി ക്ഷേത്രം,വലിയകുളം പുല്ലുകാട്ടുകാവ് ശ്രീനരസിംഹസ്വാമി ക്ഷേത്രം മർത്തമറിയം ദേവാലയം,കണ്ടനാട് സൂനഹദോസ് ദേവാലയം സെയിന്റ് സെബാസ്റ്റ്യൻ ദേവാലയം ഉണ്ണിമിശിഹാ ദേവാലയം,കണ്ടനാട് വിശുദ്ധ.
സ്നാപകയോഹന്നാൻ ദേവാലയം,തെക്കൻ പറവൂർ നിത്യസഹായമാതാ ലത്തീൻ ദേവാലയം ശ്രീ വേണുഗോപാല ക്ഷേത്രം , തെക്കൻ പറവൂർ നെടുവേലിൽ ഭഗവതി ക്ഷേത്രം ശ്രീ നാരായണ വിജയസമാജം സുബ്രമണ്യ സ്വാമി ക്ഷേത്രം.
യോഗേശ്വര മഹാദേവ ക്ഷേത്രം അരേശേരിൽ ക്ഷേത്രം തണ്ടാശ്ശേരിൽ ക്ഷേത്രം വിജ്ഞാനോദയാ സുബ്രഹ്മണ്യ മഹാക്ഷേത്രം മാങ്കായി കവല മീൻകടവിൽ യക്ഷി ഗന്ധർവ മഹാക്ഷേത്രം ചെല്ലിച്ചിറ ക്ഷേത്രം കൂട്ടുംമുഖം ധർമ്മദൈവ ക്ഷേത്രം വിദ്യാഭ്യാസസ്ഥാപനങ്ങൾ എസ് എൻ ഡി പി എച് എസ് എസ് ഉദയംപേരൂർ ജെ ബി എസ് നടക്കാവ് സെയിന്റ്റ് സെബാസ്റ്റ്യൻ പബ്ലിക്‌ സ്കൂൾ ഉദയംപേരൂർ ജെ ബി എസ് കണ്ടനാട് കെ പി എം എച് എസ് പുത്തൻകാവ് ശ്രീ നാരായണ പബ്ലിക്‌ സ്കൂൾ,പുത്തൻകാവ് പ്രഭാത് പബ്ലിക്‌ സ്കൂൾ,പി കെ എം സി,ഉദയംപേരൂർ സ്വാമി സ്വാസതികാനന്ദ കോളേജ്,പൂത്തോട്ട സ്റ്റെല്ല മേരീസ്‌ പബ്ലിക്‌ സ്കൂൾ ,ഉദയംപേരൂർ (ഐ.സി.എസ്.സി) സെയിന്റ്റ് ജോൺസ് പബ്ലിക്‌ സ്കൂൾ ,തെക്കൻ പറവൂര് സെയിന്റ്റ് മേരീസ്‌ ഹൈസ്കൂൾ കണ്ടനാട് സഹോദരൻ അയ്യപ്പൻ മെമ്മോറിയൽ ട്രെയിനിംഗ് കോളേജ്,പൂത്തോട്ട ഗവ : വിജ്ഞാനോദയം ജെ ബി എസ് ,വലിയകുളം .
പട്ടേൽ മെമ്മോറിയൽ അപ്പർ പ്രൈമറി സ്കൂൾ.
(P. M. U. P  SCHOOL) കുറിപ്പുകൾ ഇദ്ദേഹത്തിലെ കുഴിമാടം ഉദയം‌പേരൂർ പള്ളിയിലെ കുഴിമാടങ്ങളിൽ കാണാം.
ലിഖിതങ്ങളിൽ "ചെന്നോങ്ങലത്തു പാർത്ത വില്ലാർവട്ടം തോമ്മാരാചാവു നാടുനീങ്കി: എന്നാണ്‌ ലിഖിതങ്ങളിൽ പ്രധാനപ്പെട്ട ലിങ്കുകൾ Udayamperoor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉദയംപേരൂർ സുനഹദൊസ്സ് വെബ്സൈറ്റ് ഉദയംപേരൂരിന്റെ ചരിത്രം Archived 2016-01-11 at the Wayback Machine .
ഗവ:ആയുർവേദ കോളേജ് അവലംബം ↑ {{ cite book }} : Cite has empty unknown parameter: | coauthors= ( help ) ↑ ഓ ദ പെറോറ എന്നാണ്‌ ടോളമി സൂചിപ്പിച്ചിട്ടുള്ളത്.
ഉദയമ്പേരൂരിലെ പുരാതനമായ ശിവക്ഷേത്രത്തിലെ ശിലാശാസനം ചേരരാജാവായ കോതരവിവർമ്മന്റെയാണ്‌.
ഇത് 917-944 ലേതാണെന്ന് കരുതുന്നു.
↑ http://www.synodofdiamper.com/index.php .
ഉദയംപേരൂർ സൂനഹദോസ് ഇംഗ്ലീഷ് വിലാസം https://ml.wikipedia.org/wiki/Synod_of_Diamper
കേരളത്തിലെ നസ്രാണി ക്രിസ്ത്യാനികളെ കത്തോലിക്കാ സഭയിലേക്കു കൊണ്ടുവരാനായി ഗോവ ആസ്ഥാനമാക്കിയിരുന്ന പാശ്ചാത്യ റോമൻ കത്തോലിക്കാ സഭാപ്രതിനിധികൾ 1599 ജൂൺ മാസം 20 മുതൽ 26 വരെ വിളിച്ചുചേർത്ത സഭാസമ്മേളനമാണ് ഉദയംപേരൂർ സിനഡ് (ഇംഗ്ലീഷ്: Synod of Diamper, സിനഡ് ഓഫ് ഡയംപർ ).
(വിവിധ സുറിയാനി ഭാഷാഭേദങ്ങളെയും മറ്റും അടിസ്ഥാനമാക്കി ഈ സമ്മേളനത്തെ ഉദയംപേരൂർ സൂനഹദോസ് , ഉദയം‌പേരൂർ സുന്നഹദോസ് , ഉദയം‌പേരൂർ സുനഹദോസ് എന്നൊക്കെ അറിയപ്പെടുന്നു. ) കേരള ചരിത്രത്തിൽ, വിശേഷിച്ചും ക്രിസ്ത്യൻ സഭാചരിത്രത്തിൽ, ദൂരവ്യാപകമായ പ്രത്യാഘാതങ്ങൾ ഉണ്ടാക്കിയ ഒരു സംഭവമായാണ്‌ ഉദയംപേരൂർ സൂനഹദോസിനെ കണക്കാക്കുന്നത്‌.
മാർ തോമാ നസ്രാണികൾ അഥവാ മലങ്കര നസ്രാണികൾ  എന്നറിയപ്പെട്ടിരുന്ന കേരളത്തിലെ സുറിയാനി  ക്രിസ്ത്യാനികൾ 1500-ഓളം വർഷങ്ങളായി തങ്ങൾ പിന്തുടർന്നിരുന്ന കേരള ക്രൈസ്തവ പാരമ്പര്യത്തിന്മേലുള്ള ഒരു ആക്രമണമായി അവർ ഇതിനെ കാണുന്നുത്.
എന്നിരുന്നാലും പേരിൽ മാത്രം ക്രിസ്ത്യാനികളായിരിക്കുകയും എന്നാൽ ഹൈന്ദവരുടെ ആചാരാനുഷ്ഠാനങ്ങൾ, ജാതിവ്യവസ്ഥ തുടങ്ങിയവ അതേപടി തുടരുകയും ചെയ്ത മലങ്കര ക്രിസ്ത്യാനികളെ നവീകരിക്കണമെന്ന ഉദ്ദേശം കൂടിയുള്ളതായിരുന്നു ഈ സൂനഹദോസ് എന്ന് ഉദയം‌പേരൂർ സൂനഹദോസിന്റെ തീരുമാനങ്ങൾ സാക്ഷ്യപ്പെടുത്തുന്നു.
ഉദയം‌പേരൂർ സൂനഹദോസ് പള്ളി
അക്കാലത്ത് ഗോവ പോർച്ചുഗീസ് ആധിപത്യത്തിൻ കീഴിലായിരുന്നു.
അവിടത്തെ മെത്രാപ്പോലീത്ത, ഡോ. അലെക്സൊ ഡെ മെനസിസ് (ഡോ. അലെയ്ജോ ഡെ മെനസിസ്‌) ആണ്‌ സൂനഹദോസ് വിളിച്ചുകൂട്ടിയത്‌.
അങ്കമാലി രൂപതയുടെ അധികാരപരിധിയിൽ ആണ്‌ സൂനഹദോസ് നടന്നത്‌ അക്കാരണത്താൽ അങ്കമാലി സൂനഹദോസ് എന്നാണ്‌ വിളിക്കേണ്ടതെങ്കിലും അതിന്റെ പ്രത്യേകത മൂലം നടന്ന സ്ഥലമായ ഉദയംപേരൂരിന്റെ പേർ ചേർത്ത് അതിനെ വിളിക്കുന്നു.
കേരളത്തിലെ ക്രിസ്ത്യാനികളുടെ വംശസ്മൃതിയിൽ തങ്ങൾ തോമാശ്ലീഹയാൽ മതപരിവർത്തനം ചെയ്യപ്പെട്ടവരുടെ പിൻഗാമികളാണെന്ന വിശ്വാസം ആദ്യം മുതലേ രൂഢമൂലമായിരുന്നു.
ഈ വിശ്വാസം ചരിത്രപരമായി അടിസ്ഥാനമുള്ളതാണോ എന്നു നിർണ്ണയിക്കാൻ സഹായിക്കുന്ന രേഖകളൊന്നുംതന്നെ ലഭ്യമല്ല.
ഏതായാലും ഈ സമൂഹത്തിന്റെ പൗരാണികത്വം യൂറോപ്യൻ ചരിത്രകാരന്മാരും നാട്ടുകാരായ ഭരണാധികാരികളും അടക്കം എല്ലാവരും അംഗീകരിച്ചിട്ടുണ്ട്.
ആദിമ നൂറ്റാണ്ടുകളിൽ മതപരിവർത്തനം ചെയ്യപ്പെട്ടവരിൽ നിന്നും മദ്ധ്യ പൗരസ്ത്യ ദേശത്ത് നിന്ന് കുടിയേറിയവരിൽ നിന്നും ആയിട്ടായിരിക്കണം അവരുടെ ഉത്ഭവം.
ഇതിൽ മതപരിവർത്തനം നടത്തപ്പെട്ടവരും കുടിയേറ്റക്കാരും തമ്മിൽ പിൽക്കാലത്ത് ഇടകലരൽ തുടങ്ങിയിരിക്കണം.
അന്ന് കേരളത്തിലെ ക്രിസ്ത്യാനികൾ ഏതെങ്കിലും പ്രത്യേക സഭയുടെ കീഴിൽ ആയിരുന്നില്ല.
പേർഷ്യയിൽ നിന്നും മറ്റും വന്നിരുന്ന വാണിക്കുകൾക്കൊപ്പം എത്തിയ മെത്രാന്മാരാണ് മലബാറിലെ ക്രിസ്ത്യാനികളുടെ ആത്മീയ കാര്യങ്ങൾ നോക്കിയിരുന്നത്‌.
ഇവരിൽ പ്രത്യേകം സ്മരിക്കപ്പെടുന്ന രണ്ടു പേരാണ് മാർ സാബോർ , മാർ ആഫ്രൊത്ത്‌ എന്നിവർ.
വെറും ആത്മീയഗുരുക്കൾ മാത്രമല്ലായിരുന്ന അവർ മതപ്രവർത്തനത്തോടൊപ്പം വ്യാപാരത്തിലും വ്യാപൃതരായിരുന്നു.
വേണാട് വാണിരുന്ന അയ്യനടികൾ കൊല്ലത്തെ തരിസാപ്പള്ളിക്ക് പ്രത്യേക ആനുകൂല്യങ്ങൾ അനുവദിച്ചു കൊടുത്തതു സംബന്ധിച്ച ക്രി.
പി 842-ലെ തരിസാപള്ളി ശാസനങ്ങൾ എന്ന പ്രഖ്യാതരേഖയിൽ പരാമർശിക്കുന്ന വ്യാപാര സ്ഥാപനങ്ങളായ അഞ്ചുവണ്ണവും മണിഗ്രാമവും അവരുടെ പ്രവർത്തനങ്ങളുമായി ബന്ധപ്പെട്ടതാണ്‌.
അർമേനിയ , അന്ത്യോക്ക്യ , ബാബിലോൺ , കോൺസ്റ്റാന്റിനോപ്പിൾ എന്നിവിടങ്ങളിൽ നിന്ന് പുരോഹിതശ്രേഷ്ഠന്മാർ ഉൾപ്പെടെ ക്രിസ്ത്യാനികൾ  കേരളത്തിൽ വന്നിരുന്നു.
ചിലരെല്ലാം അവിടങ്ങളിലെ മതപീഡനം ഭയന്ന് പാലായനം ചെയ്തവരായിരുന്നു.
എല്ലാവർക്കും ഊഷ്മളമായ സ്വീകരണമാണ്‌ കേരളത്തിലെ ജനങ്ങൾ നൽകി പോന്നത്‌.
ആത്മീയ കാര്യങ്ങളിൽ നേതൃത്വം അത്യാവശ്യമായി അനുഭവപ്പെട്ടിരുന്ന കേരളത്തിലെ നസ്രാണികൾക്ക് ഈ അതിഥികൾ പ്രത്യേകം സ്വാഗതാർഹരായി തോന്നിയിരിക്കണം.
പി. 342, 700, 848 എന്നീ വർഷങ്ങളിൽ ഇത്തരത്തിൽ നിരവധി കുടിയേറ്റങ്ങൾ ഉണ്ടായി.
കേരളചരിത്രത്തിൽ പ്രത്യേക സ്ഥാനമുള്ള ക്നായി തോമാ എന്നയാളാണ്‌ ഈ കുടിയേറ്റക്കാരിൽ ഏറ്റവും പ്രശസ്തൻ.
കേരളത്തിലെ നസ്രാണികൾ സുറിയാനി ഭാഷയിലാണ് ആരാധന നടത്തിയിരുന്നത്.
അതേ സമയം ഇവരിൽ ഒരു വലിയ വിഭാഗം നമ്പൂതിരി , നായർ കുടുംബങ്ങളിൽ നിന്നു പരിവർത്തനം ചെയ്യപ്പെട്ടവരായിരുന്നു എന്നു പരക്കെ വിശ്വസിക്കപ്പെട്ടുപോരുന്ന ഒരു വാദമുണ്ട്.
എന്നാൽ അക്കാലത്ത്, നമ്പൂതിരി, നായർ സമുദായങ്ങൾ പ്രത്യേക വിഭാഗങ്ങളായി നിലവിൽ ഉണ്ടായിരുന്നിരിക്കുകയില്ല എന്നും ചൂണ്ടിക്കാണിക്കപ്പെടുന്നു.
ഏതായാലും അവരിൽ ബഹുഭൂരിപക്ഷത്തിന്റേയും സംസ്കാരത്തിന്റെ വേരുകൾ കേരളീയമായിരുന്നു എന്നതാണ് യാഥാർത്ഥ്യം.
ആ പൈതൃകത്തെ പെട്ടെന്ന് വിസ്മരിക്കാൻ അവർക്ക്‌ ആവുമായിരുന്നില്ല.
അതിനാൽ, അന്നത്തെ മറ്റു കേരളീയ സമൂഹങ്ങളിൽ നിന്ന് ഒട്ടും വ്യത്യസ്തമായിരുന്നില്ല അവരുടെ ആചാരങ്ങൾ എന്നുവേണം കരുതുവാൻ.
മതത്തിന്റെ തലത്തിലാണെങ്കിൽ, തങ്ങളെ തോമ്മാശ്ലീഹായുമായി ബന്ധപ്പെടുത്തുന്ന സ്മരണകൾ ഇഴചേർന്ന് പതിനഞ്ചു നൂറ്റാണ്ടുകൾ കൊണ്ടുണ്ടായ പൈതൃകത്തെ അവർ മാർത്തോമ്മായുടെ മാർഗ്ഗവും വഴിപാടും എന്നാണ് വിളിച്ചിരുന്നത്.
പോർട്ടുഗീസുകാർ വാസ്കോ ഡ ഗാമയുടെ നേതൃത്വത്തിൽ കേരളത്തിലെത്തിയപ്പോൾ, ആത്മീയ നേതൃത്വത്തിന്‌ പുരോഹിതന്മാരുടെ അഭാവം, വ്യാപാരരംഗത്ത് മുസ്ലീങ്ങളിൽ നിന്നും മറ്റുമുള്ള കടുത്ത മത്സരം തുടങ്ങിയ പ്രശ്നങ്ങളാൽ കുറേക്കാലമായി ബുദ്ധിമുട്ടനുഭവിച്ചിരുന്ന കേരളത്തിലെ ക്രിസ്ത്യാനികൾ അവരെ രണ്ടു കയ്യും നീട്ടി സ്വീകരിച്ചു.
ചേരമാൻ പെരുമാളിനെപ്പോലെയുള്ള ഭരണാധികാരികളുടെ കാലത്ത്‌ ലഭിച്ചിരുന്ന പരിഗണനയും സൗകര്യങ്ങളും പിന്നീട്‌ വന്ന രാജാക്കന്മാരിലും താവഴികളിലും നിന്നു ലഭിച്ചിരുന്നില്ല എന്ന പരാതി അവർക്കുണ്ടായിരുന്നു.
1502-ൽ വാസ്കോ ഡ ഗാമ രണ്ടാം പ്രാവശ്യം കേരളത്തിൽ എത്തിയതിനു ശേഷം കൊച്ചിയിൽ വെച്ച് നസ്രാണികളുടെ ഒരു സംഘം അങ്കമാലി മെത്രാനായിരുന്ന മാർ യാക്കോബിനൊപ്പം അദ്ദേഹത്തെ ചെന്നു കാണുകയുണ്ടായി.
തങ്ങൾ തദ്ദേശീയരായ ക്രൈസ്തവരാണെന്നും ഒരേ മതവിശ്വാസം വെച്ചു പുലർത്തുന്നവർ എന്ന നിലയിലും ഇരുകൂട്ടരുടെയും നന്മക്കും സംരക്ഷണത്തിനുമായി ഔപചാരികമായ ഒരു സഖ്യത്തിലേർപ്പെടാൻ താത്പര്യപ്പെടുന്നുവെന്നും അറിയിച്ചു.
ഈ സഖ്യത്തിന്റെ പ്രതീകം എന്ന നിലയിൽ നസ്രാണികൾ തങ്ങളുടെ കൈവശമുണ്ടായിരുന്ന വെള്ളി കെട്ടിയ അലങ്കാരപൂർണ്ണമായ ഒരു ചെങ്കോൽ ആചാരപൂർവ്വം ഗാമക്ക് സമ്മാനിച്ചു.
ഒരു ഉപഹാരം എന്നതിനപ്പുറമായി ഇത് അവരുടെ സ്വയം സമർപ്പണത്തിന്റെയും പോർട്ടുഗീസ് അധികാരത്തോടുള്ള കീഴ്പ്പെടലിന്റെയും പ്രതീകമാണെന്ന് കരുതിയ ഗാമയും പോർട്ടുഗീസ് സംഘവും സസന്തോഷം ആ ചെങ്കോൽ സ്വീകരിച്ചു.
പിന്നീട്‌ പോർട്ടുഗലിൽ നിന്നു വന്ന സംഘങ്ങളിൽ ലത്തീൻ മിഷണറിമാരും മെത്രാന്മാരും ഉണ്ടായിരുന്നു.
ഈശോ സഭക്കാർ കേരളത്തിൽ എത്തിയത് അങ്ങനെയാണ്‌.
റോമാ സഭയും മാർപാപ്പയും കടുത്ത വെല്ലുവിളികളെ അഭിമുഖീകരിക്കുന്ന കാലമായിരുന്നു അത്‌.
മെത്രാന്മാരെ നിയമിക്കുന്നതും മറ്റുമുള്ള അധികാരം പോർട്ടുഗൽ രാജാവിന്‌ കൈമാറുന്ന പദ്രുവാദോ എന്ന ഉടമ്പടിയിൽ മാർപാപ്പ ഒപ്പു വെച്ചിരുന്നു.
എന്നാലും മാർപാപ്പ പ്രത്യേകം അയച്ചിരുന്ന വികാരി അപ്പോസ്തലികന്മാരും ഇവിടെ എത്തി മത പ്രവർത്തനങ്ങൾ നടത്തുകയുണ്ടായി.
ലത്തീൻ ആരാധനാ ഭാഷയായുള്ള ഇവർക്കൊക്കെ ഇവിടത്തെ സുറിയാനി ക്രിസ്ത്യാനികളുടെ ആചാരങ്ങൾ മനസ്സിലാക്കാനോ ഉൾകൊള്ളാനോ കഴിഞ്ഞില്ല.
കേരളത്തിന്റെ സംസ്കാരത്തിൽ നിന്നു നസ്രാണികൾ സ്വീകരിച്ച് പിന്തുടർന്നിരുന്ന ഒട്ടേറെ അംശങ്ങളുണ്ടായിരുന്നത് പോർട്ടുഗീസുകാർക്കു രസിച്ചില്ല.
ഉദാഹരണത്തിന്‌ കേരളത്തിൽ പ്രചാരത്തിൽ ഉണ്ടായിരുന്ന വസ്ത്രങ്ങൾ തന്നെയാണ്‌ മെത്രാന്മാരും മറ്റു പുരോഹിതന്മാരും ധരിച്ചിരുന്നത്‌.
ക്രിസ്ത്യാനികളെ കണ്ടാൽ മറ്റു ജാതിക്കാരിൽ നിന്ന് തിരിച്ചറിയാൻ,കഴുത്തിൽ ധരിച്ചിരുന്ന കുരിശ് അല്ലാതെ മറ്റൊന്നുമുണ്ടായിരുന്നില്ല.
മറ്റു നാട്ടുകാരെപ്പോലെ പോലെ തലയിൽ കുടുമയും കാതിൽ കടുക്കനും ഒക്കെ അവർക്കുമുണ്ടായിരുന്നു.
മറ്റു ജാതിക്കാരിൽ നടന്നിരുന്ന ജാതകം , മന്ത്രവാദം എന്നിങ്ങനെയുള്ള ആചാരങ്ങളും ക്രിസ്ത്യാനികൾക്കിടയിൽ നിലനിന്നിരുന്നു.